text: Tysk larm i Blåvand
  10 maj 2013 kl. 10.28
  Blåvand har i denne uge besøg af 6-7 hundrede unge mennesker og det går ikke stille for sig. Larm og hærværk er en del af hverdagen.
  Hvert forår besøger hundredvis af unge tyske studenter Blåvand for at feste og natten til torsdag var der fart på.
  Det endte i en kæmpe fest ved Blåvand Fyr, hvor de unge drak og spillede musik.
  En af dem, der fik ødelagt nattesøvnen, var Bent Jakobsen, som er ornitolog ved Fuglestation Blåvand.
  Han brugte det meste af natten på at holde de unge væk fra net, som de bruger til fugletælling. Nettene er ved tidligere lejligheder blevet ødelagt.
  